Publication: Magyar Közlöny
Issue: MK-2002-90 (Year: 2002, Number: 90)
Era: 1990-2004
Section: 730—731.; 54/2000. (XII. 18.) AB határozat, ABH 2000.
Paragraph Index: 508

730—731.; 54/2000. (XII. 18.) AB határozat, ABH 2000. 516., 519—520.], az indítvány elutasítása lett volna indokolt. Külön figyelmet érdemel ebbõl a szempontból a határozatban is hivatkozott 2012/B/1991. AB határozat, amely a fertõzõ betegségek és a járványok megelõzése érdekében szükséges járványügyi intézkedésekrõl szóló 18/1998. (VI. 3.) NM rendelet alkotmányellenességének megállapítására és megsemmisítésére irányuló indítványt — többek között — arra hivatkozással utasította el, hogy „alkotmányossága nem vitatható azon az alapon, hogy annak rendelkezései az Alkotmány 70/D. §-ában meghatározott, a lehetõ legmagasabb szintû testi és lelki egészséghez fûzõdõ alapjogra vonatkozó szabályokat állapítanak meg, és ezért ellentétben állnának az Alkotmány 8. § (2) bekezdésével, amely szerint az alapvetõ jogokra és kötelezettségekre vonatkozó szabályokat csak törvény állapíthatja meg. (...) Nem megalapozott az indítványozónak az az érvelése sem, amely szerint az R. felhatalmazás nélkül szabályoz alapvetõ jogot érintõ kérdéseket. Az egészségügyrõl szóló 1997. évi CLIV. törvény (...) 56. § (1) bekezdése a járványügyi tevékenység céljaként jelöli meg a fertõzõ megbetegedések, a járványok megelõzését és leküzdését, valamint az emberi szervezet fertõzõ betegségekkel szembeni ellenállóképességének a fokozását. E cél érdekében a (2) bekezdés felhatalmazza az egészségügyi hatóságot, hogy a törvényben meghatározott intézkedések tûrésére, illetve meg- 2002/90. szám tételére kötelezzen természetes és jogi személyeket, valamint jogi személyiséggel nem rendelkezõ szervezeteket. Az Eütv. 59. § (1) bekezdése szerint a járványügyi érdekbõl végzett szûrõvizsgálat célja a fertõzõ megbetegedések korai felismerése, azok forrásainak felkutatása, valamint a fertõzés veszélyének elhárítása. A (2) bekezdés szerint pedig az egészségügyi miniszter rendeletben határozza meg azokat a fertõzõ betegségeket, amelyek megelõzése érdekében az egészségügyi hatóság a lakosság egészének, a lakosság egyes csoportjainak, egy meghatározott terület lakosságának, munkahelyi, család vagy más közösség tagjainak, külföldrõl érkezõ személyeknek, illetve fertõzõ beteggel vagy fertõzöttekkel érintkezett személyeknek a kötelezõ szûrõvizsgálatát rendelheti el. E felhatalmazás alapján adta ki a népjóléti miniszter az R.-t, amelynek 19. §-a határozza meg azt, hogy milyen feltételek bekövetkezése esetén rendelhetõ el kötelezõ szûrõvizsgálat a gümõkóros megbetegedések minél korábbi felismerése érdekében” (ABH 2001. 1169., 1171—1172.). Megjegyzem, hogy a jelenleg hatályos, az egészségügyrõl

Source: https://magyarkozlony.hu/hivatalos-lapok/c7a8ef9b7be025036bf3b2c2722701b3ea8dff2d/dokumentumok/01b6ac37f64fa2de8d1b5d1b23c46148ac4361a2/letoltes